**ELŐTERJESZTÉS**

**Hévíz Város Önkormányzat Képviselő-testülete**

**2020. augusztus 27-i nyilvános ülésére**

**Tárgy:** Hévíz-Balaton Airport Kft. 2020. első félévi beszámolója, mérleg, eredmény-kimutatással, könyvvizsgálói jelentéssel

**Az előterjesztő:** Papp Gábor polgármester

**Készítette:** Benkő Attila Hévíz-Balaton Airport Kft ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft 2012-ben kezdte meg működését. Az elmúlt években a gazdasági társaság működése csak úgy volt biztosítható, hogy a tulajdonos és a központi költségvetés mindig biztosított számára támogatást. A gazdasági társaság működését a saját bevételén kívül ez évben is elsősorban a támogatások finanszírozták.

A támogatásoknál a társaság 310 millió forinttal számolt az üzleti tervben, melyből az első félévben teljesült 50 millió forint, melyet a tulajdonos biztosított. Az Innovációs és Technológiai Minisztériumhoz 310 millió forintos támogatási igény került benyújtásra, melyre a pozitív válasz 2020. május 18-án megküldésre került. A reptér a minisztériumnak már benyújtotta a támogatási szerződés megkötéséhez kért adatokat és dokumentumokat. Jelenleg a szerződés előkészítése történik a minisztériumban.

A reptér működőképességét úgy lehetett az első félévben biztosítani, hogy a tulajdonos által adott támogatás került felhasználásra, illetve a norvég projektre már 2019. decemberében utalt támogatásból került likviden átmenetileg igénybe véve forrás a kiadások fedezetére.

A COVID miatt a reptér március 12-től június 22-ig nem fogadott gépeket. Ez jelentős bevétel kiesést eredményezett, mert pont az idény indulásával kellett a működtetést szüneteltetni. A beszámoló bevételi tábláiból látható, hogy április és május hónapban, csak bérleti díjbevétele volt a reptérnek. Június hónapban indult a kisgépek forgalma, de június hónapban is csak 831 e forint bevétel realizálódott a kisgépek forgalmából. A terv szinten hozott 61,8 millió forintos bevételből, mindössze 16,5 millió forint teljesült.

A társaság – tulajdonosi döntéssel - mindent megtett annak érdekében, hogy a kiadásokat jelentősen csökkentse, ez 33 millió forintos megtakarítást eredményezett a beszámolási időszakban. Az első félévre tervezett 223 milliós forintos kiadáshoz képest a tényleges teljesítése 180 millió forint, így a tervhez viszonyítva a megtakarítás 43 millió forint.

A társaság az első félévet 2.207 ezer forint pozitív eredménnyel zárta. Ezt úgy tudta teljesíteni, hogy az önkormányzat által biztosított ez évi 50 millió forintos támogatásból, csak 15 millió forintot tudott erre az évre elszámolni. A múlt évi mérlegegyensúly biztosítása érdekében az ide támogatás terhére 35 millió forint került elszámolásra a 2019. évi szállítói állományra.

A reptér mérlegének fő összege 513.144 ezer forint eszközök és források egyező végösszegben. A mérleg és eredmény-kimutatásra vonatkozó részletes indoklást az ügyvezető által készített üzleti jelentés 5. oldala tartalmazza.

A második félévben a központi támogatás biztosítani fogja a reptérnek a likviditását és nem kell igénybe vennie hitelt a kiadásainak fedezéséhez. Ezzel a tulajdonos mindenképpen mentesül az év végi hitelállomány rendezésétől.

Az előterjesztés mellékletét képező beszámoló részletesen indokolja a bevételeket és kiadásokat jogcímenként.

A döntéshez egyszerű szótöbbség szükséges.

**I.**

1. **HATÁROZATI JAVASLAT**

(amely a Hévíz-Balaton Airport Kft …../2020. (……….) számú alapítói határozata )

1. Hévíz Város Önkormányzat Képviselő-testülete a Hévíz-Balaton Airport Kft a társaság 2020. első félévi gazdálkodásáról szóló beszámolóját elfogadja. 2020. június 30-i fordulónapnak megfelelően az eszközök és források értékét egyező végösszegét 513.145 ezer forint összegben, valamint az eredményt 2.207 ezer forint pozitív eredménnyel jóváhagyja.
2. A Képviselő-testület felkéri Polgármesterét, hogy a Hévíz-Balaton Airport Kft ügyvezető igazgatóját a döntésről értesítse.

Felelős: Papp Gábor polgármester

Határidő: 2020. szeptember 10.

I**II.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezető igazgató  előterjesztés készítője |  |  |
| Vecsera Jánosné | könyvvizsgálója |  |  |