**Hévíz Balaton Airport Kft.**



**2020. első félévi üzleti jelentés**

**T A R T A L O M J E G Y Z ÉK**

|  |  |
| --- | --- |
| A Hévíz-Balaton repülőtér turisztikai jelentősége | 3. |
| A repülőtér 2020. első félévi forgalma, célállomásai | 4. |
| Utasforgalom | 4. |
| A Hévíz-Balaton Airport Kft. 2020. első félévi gazdálkodása mellékletek   * mérleg „A” változat * Eredménykimutatás * Független könyvvizsgálói jelentés | 5-6. |
| A Hévíz-Balaton Airport Kft. 2020. első félévi pénzügyi teljesítménye a belső analitikus nyilvántartások alapján | 7-11 |
| A Hévíz-Balaton Airport Kft. 2020. első félévet érintő támogatásai | 12. |
|  |  |

**A Hévíz-Balaton repülőtér turisztikai jelentősége:**A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A térség ket legjelentősebb vendégforgalmat lebonyolító városai Siófok és Balatonfüred. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés.   
A régióba érkező vendégek számának növeléséhez és nemzetiségi összetételének további szélesítéséhez elengedhetetlen egy nemzetközi repülőtér. A légitársaságok statisztikái egyértelműen mutatják, hogy a repülés egyre több ember számára válik napról napra elérhetővé, és ezen közlekedési ágazat egyre nagyobb szerepet játszik a turizmus fejlesztésében.  
Acélállomásra (jelen esetben Hévíz) érkezők költéséből elsősorban közvetlenül és közvetve is részesülnek az alábbiak:  
**Közvetlenül:**

* + Szálláshely-szolgáltatók
  + Vendéglátóhelyek
  + Kiskereskedők (élelmiszer és ajándék)
  + Szabadidős tevékenységek
  + Közlekedési vállalkozások és
  + Vonzerők (pl. fürdőszolgáltatások, múzeumok, állatpark) üzemeltetői, illetve
* **Közvetve:**
  + Önkormányzati adóbevételek (pl. idegenforgalmi adó és az ahhoz kapcsolódó állami kiegészítés vagy iparűzési adó mértéke) formájában
  + A kapcsolódó vállalkozások által foglalkoztatottak száma alapján
  + A turisztikai szolgáltatók és a vonzerők üzemeltetőinek beszállítói kapcsolatait vizsgálva (főként azokat, amelyek forgalomarányosan változnak).

A repülőtér közvetlen környezetére, valamint a központi költségvetésre gyakorolt hatását egy külön tanulmány vizsgálja.

60 percen belül

90 percen belül

120 percen belül

180 percen belül

**A repülőtér 2020. első félévi forgalma, célállomásai:**

A Hévíz-Balaton repülőtérről 2019.első félévében az alábbi városokba/városokból közlekedtek rendszeresen légijáratok

* Frankfurt
* Düsseldorf
* Berlin
* Hamburg
* Erfurt
* Lipcse
* Drezda

|  |  |  |  |
| --- | --- | --- | --- |
|  | **Év** | **2019. I. félév** | **2020. I.félév** |
| **Statisztikai forgalom** | **Érkezett gépek száma-külföld** | **186** | **61** |
| **Érkezett gépek száma-belföld** | **88** | **36** |
| **Indult gépek száma-külföld** | **212** | **64** |
| **Indult gépek száma-belföld** | **61** | **31** |
| **T/G darabszám** | **332** | **104** |
| **Összes gépszám** | **296** | **109** |
| **Összes műveletszám** | **1211** | **400** |
| **Érkezett személyzet száma** | **520** | **167** |
| **Indult személyzet száma** | **520** | **164** |
| **Összes személyzet száma** | **1040** | **331** |
| **Érkezett utasok száma** | **2170** | **145** |
| **Indult utasok száma** | **2015** | **144** |
| **Összes utas (kereskedelmi és magán)** | **4185** | **289** |
| **Érkezett áru (kg)** | **0** | **0** |
| **Indult áru (kg)** | **0** | **4761** |
| **Összes árumozgás (kg)** | **0** | **4761** |

A repülőtéren 2020 első félévében nagygépes kereskedelmi utas NEM fordult meg. A sport és üzleti célú repülések utasaival együtt összesen **289** fő volt a repülőtér forgalma. Ehhez még hozzájön a sport, áruszállító és az üzleti célú repülések személyzete, akik szintén jellemzően eltöltenek itt 1 vagy több napot, azonban személyzetként kell regisztrálnunk őket.  
A repülőtér teljes személyforgalma **2020 első félévében** a személyzetekkel együtt összesen: **620 fő** volt.

Az első félévben a kereskedelmi, sport, üzleti és kisgépes forgalomban mutatkozó visszaesés oka a COVID helyzet miatt elrendelt korlátozó intézkedések voltak, melyek a repülési szezon kezdete előtt már elrendelésre kerültek és ellehetetlenítették többek mellett a repülést. A magáncélú repülési szegmensben június utolsó harmadában jelentek meg az első kérések, így a repülőteret június 22-én visszanyitottuk.

**A Hévíz-Balaton Airport Kft. 2020. első félévi gazdálkodása:**

**A Hévíz-Balaton Airport Kft. 2020. első félévi gazdálkodási adatai jelen beszámoló mellékleteként kerülnek benyújtásra az alábbiak szerint:**

* **Normál egyszerűsített éves beszámoló**
  + **Mérlege „A” változat (1. melléklet)**

A reptér 2020. június 31-i eszközök és források egyező végösszege 513.145 ezer forint.

*A befektetett eszközök* állománya 16 millió forinttal emelkedett. A társaság a repülőgépek kiszolgálásához szerzett be eszközöket, (repülőgép csomagvontató, lépcső, csomagszalag stb.), melyek a működési engedélyhez féltétlenül szükséges volt.

*Forgóeszközök* állományában kedvezőben alakult a követelések 28,9 millió forintról 19,9 millió forintra való csökkenése. A pénzeszközök állománya a múlt évi 328,3 millió forintos záró állományhoz képest 241 millió forintra csökkent. A társaság elsősorban az előző évi tartalékát élte fel az első félévben, illetve az önkormányzat által biztosított 50 millió forintos támogatásból tudta fedezni kiadásait. Az első félévi pénzállomány jelentős része a norvég projekt finanszírozására érkezett forrás.

*Aktív időbeli elhatárolások* állománya 36,5 millió forintról 145 millió forintra emelkedett.

A forrásoknál a jegyzett tőke és a saját tőke állománya a jogszabályi előírásoknak megfelelően alakult. A múlt évi eredménytartalék 541 ezer forinttal csökkent a múlt évi pozitív eredmény miatt. A rövid lejáratú kötelezettségek állomány 167 millió forintról 191 millió forintra emelkedett. Ennek oka az lejárt szállítói állomány emelkedése, elsősorban egy szolgáltató felé.

* + **Eredmény kimutatás „A” változat (2. melléklet)**

A társaság értékesítésének nettó árbevétele csak 29,4 millió forintra teljesült. Oka a COVID miatt történt (március 12-től, június 22-ig) leállás. A társaságnak ebben az időszakban elsősorban bérleti díjbevételei realizálódtak.

Az egyéb támogatások keretében 160 millió forint került elszámolásra. Ebből 15 millió forint az önkormányzati támogatás (50 millió forintból 35 millió forint 2019-re lett elszámolva) és az ITM támogatásból (időbeli elhatárolás miatt) 145 millió forint.

A ráfordításokat részletesen a kiadási táblázat tartalmazza a beszámolóban havi bontásban. A kiadási megtakarítások miatt alakult ilyen kedvezőben a ráfordítások teljesülése.

A reptér az első félévet 2.207 e forint pozitív eredménnyel zárta.

* + **Független könyvvizsgálói jelentés (3. melléklet)**

A társaság könyvvizsgálója a Hévíz-Balaton Airport Kft 2020. első félévi egyszerűsített éves beszámolóját felülvizsgálta és megállapította, hogy az valós képet ad a Társaság 2020. június 30-án fennálló vagyoni és pénzügyi helyzetéről.

**A Hévíz-Balaton Airport Kft. 2020. első félévi pénzügyi teljesítménye a belső analitikus nyilvántartások alapján.**(Jelen táblázatok minden, a repülőtér működése során felmerült és könyvelésre került befogadott és kiállított számlát tartalmaznak)

**Bevételek 2020 első félév**

**Kereskedelmi Üzemanyag eladás 2020. első félév**

**Közvetített szolgáltatásokból származó bevétel 2020. első félév**

**Üzemi bevételek éves alakulása:**A Kft. 2020. első félévi, üzemanyag eladástól mentes, üzleti bevételei a tervezett **61 787 000,- forint** helyett, attól **45 188 000.- forinttal** kedvezőtlenebben **16 599 709.- forintra** teljesült.

A repülési szezon kezdetén elrendelt COVID intézkedések miatt a teljes utasforgalmi célú légiközlekedés leállt és a tervezett charter járatok elindulni nem tudtak. A korlátozások a magáncélú repülés résztvevői számára is jelentős korlátozást jelentettek, így ebben a szegmensben is minimális volt a forgalom. A légitársaságok leállása miatt a kiképző repülések is elmaradtak, így az korábbi években ebből származó bevételek is kiestek. A repülőtér március 16-tól június 22-ig költségtakarékossági okokból zárva tartott.

**Kereskedelmi üzemanyag eladás:**A repülőtér üzemanyag forgalmazása a COVID intézkedések miatti forgalom kiesés miatt szinte teljesen leállt, egyedül a légimentő szolgálat gépei igényeltek üzemanyagot.

**Kiadások 2020. első félév.**

**Kereskedelmi üzemanyag beszerzés 2020. első félév**

**Üzemi kiadások féléves alakulása:**A Kft. 2020. első félévi, üzemanyag beszerzéstől mentes, üzleti kiadásai a tervezett **223 308 299,- forint** helyett, attól **42 481 829,- forinttal** kedvezőbben, **180 826 470,- forintra** teljesült.

**Jelentősebb többlet kiadások a tervezethez képest**:

**Bérleti díj terület, létesítmény:**

* Az SGH Aviation Kft., mint bérbeadó felé már régóta fennálló tartozásaink után az idei évben egy összegben rótt ki ránk késedelmi kamatot, mely a bérleti díj soron jelenik meg analitikus nyilvántartásunkban.

**Ügyvéd, ügyvitel:**

* A repülőiskola légi oldali kivitelezési munkáihoz a szükséges kiviteli tervek közbeszereztetésének, valamint a közbeszerzési szabályzat elkészítésének ügyvédi díja növelte a kiadásokat**.**

**Marketing, reklám, sales:**

* Az tervezett Giro d Italia illetve az éves járatokhoz kapcsolódó új repülőtéri táblák elkészítése, megrendelve, elkészítve még a COVID megszorítások, járattörlések elrendelése előtt.
* Rendőrségi jogszabály kivonat többnyelvű fordítása.

**Eszköz beszerzések:**

* A tervezett Giro d’Italia versennyel összefüggő feladatok végrehajtásához szükséges eszközök beszerzése, melyek még a megszorító intézkedések bevezetése előtt megrendelésre kerültek. Az eszközök beszerzését a versenyhez köthető járatok kezelése finanszírozta volna.

**2020. első félév üzemi eredmény analitika alapján**

A repülőtér üzemi tevékenységéből eredő első féléves eredménye a tervezetnél kedvezőtlenebbül alakult, köszönhetően a COVID járvány miatt elmaradó forgalom következtében kieső bevételeknek.

A takarékossági megszorító intézkedésekkel ugyan jelentős mértékben sikerült kompenzálni a kieső bevételekből származó károkat. További problémát okozott még, hogy a február elején közlekedő áruszállító járatra, az előzetes igényfelmérés alapján megrendelt kerozinnak végül csak töredékét igényelte a járat, így készleten maradt egy jelentős mennyiség, amit azonban már nem tudtunk csak lényegesen alacsonyabb áron értékesíteni, hisz időközben a nemzetközi járványhelyzet miatt az olajszármazékok ára bezuhant. Ugyanakkor a nemzetközi elveknek megfelelően jegyzésárhoz kötött szerződéseink eladási árunkat drasztikus mértékben lecsökkentették.

Az üzemi eredmény **nem** tartalmazza a támogatásokból származó bevételeket, így nem egyezik meg a féléves eredménykimutatással.

**Hévíz -Balaton Airport Kft. 2020. első félévét érintő támogatásai**

|  |  |  |  |  |  |
| --- | --- | --- | --- | --- | --- |
| **Szerződés száma** | **Szerződés**  **dátuma** | **Támogatás**  **összege** | **Támogatást nyújtó** | **Folyósítás dátuma** | **Megjegyzés** |
| LVF/1828/2019-ITM\_SZERZ | 2019.12.19. | 280.000.000,- | Innovációs és Technológiai Minisztérium | 2019.12.23. | 2019. évre elszámolandó 1.700.000,- Ft  2020. évre elszámolandó 278.300.000,- Ft |
| HIV/2089-3/2020 | 2020.02.19. | 50.000.000,- | Hévíz Város Önkormányzata | 2020.03.02. | 2019. évre elszámolandó 35.000.000,- Ft  2020. évre elszámolandó 15.000.000,- Ft |

****

**Benkő Attila  
Ügyvezető Igazgató  
Hévíz-Balaton Airport Kft.**

Sármellék, 2020. augusztus 6.