**Előterjesztés**

**Hévíz Város Önkormányzat Képviselő-testületének**

**2020. augusztus 27 -i ülésére**

**Tárgy:** A Hévízi Turisztikai Nonprofit Kft. 2020. első félévi mérleg, és eredmény-kimutatása könyvvizsgálói jelentéssel és taggyűlésre mandátum kialakítása

**Az előterjesztő:** Papp Gábor polgármester

**Készítette:** Bediné Makra Anikó Hévízi Turisztikai Nonprofit Kft Felügyelő Bizottságának elnöke

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévízi Turisztikai Nonprofit Kft az első félévi gazdálkodását a vírus helyzet ellenére a társaság a félévet 3.756 ezer forint pozitív eredménnyel zárta. Hévíz Város Önkormányzata az ide évre jóváhagyott támogatásból 50 millió forintot adatott át a társaságnak, melyből csak 25 millió forintot könyveltek az első félévre, hogy valósabb képet nyújtson az eredmény-kimutatás. A támogatás másik fele passzív dőbeli elhatárolás keretében a második félévben kerül elszámolásra.

A társaság saját értékesítési bevétele 176, millió forint, mely elsősorban a tagokkal kötött szerződésekből realizálódott. A ráfordítások időarányosan teljesültek a tervezett keretekhez képest.

A mérleg eszköz és forrás végösszege megegyezően 66.293 ezer forint A tárgyi eszközök állományában történt emelkedés, mely egy gépkocsi beszerzéséből adódott. A pénzeszközök állomány 44,4 millió forint, mely a társaság likviditását a második félévben is tudja biztosítani.

A forrásoknál a saját tőke és a jegyzett tőke aránya a jogszabályi előírásoknak megfelel. Az eredménytartalék az előző évi 37.380 millió forintról 26.139 ezer forintra csökkent a beszámolási időszak végén, mely a múlt évi 11.241 ezer forint negatív eredményből adódik.

Az önkormányzat első félévben utalt támogatásából 25 millió forint a passzív időbeli elhatárolásoknál jelenik meg.

A beszámoló tartalmaz marketing beszámolót is, amely részletesen bemutatja, hogy mely területeken jelentek meg különböző kampányokkal, melyek Hévízre hívták fel az érdeklődők figyelmét.

A könyvvizsgáló a beszámoló elfogadásához a könyvvizsgálói jelentését kiadta.

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaság 2020. szeptemberben tartja taggyűlését (pontos időpont még egyeztetés alatt). A taggyűlésen várhatóan az alábbi napirendi pontok kerülnek megtárgyalásra:

1. Napirendi pont: A Hévízi Turisztikai Nonprofit Kft 2020. első félévi mérleg, és eredmény-kimutatása könyvvizsgálói jelentéssel
2. Napirendi pont: A társaság saját tagjaival kötött szerződéseinek jóváhagyása
3. Napirendi pont: A Hévízi Turisztikai Nonprofit Kft. Pénzkezelési Szabályzatának elfogadása

Napirendi pontok indoklása

1. Hévízi Turisztikai Nonprofit Kft 2020. első félévi mérleg, és eredmény-kimutatása könyvvizsgálói jelentéssel.

Az előterjesztés első bekezdése tartalmazza az indoklást.

1. A Hévízi Turisztikai Nonprofit Kft saját tagokkal kötött szerződéseinek kimutatását a cégbíróságnak be kell nyújtani, melyet a taggyűlésnek jóvá kell hagyni. A csatolt melléklet ez évre csak azokat a szerződéseket tartalmazza, melyek még nem kerültek eddig jóváhagyásra. Javasoljuk a saját tagokkal kötött szerződések jóváhagyását.
2. A Hévízi Turisztikai Nonprofit Kft. Pénzkezelési Szabályzatának elfogadása

A társaság ügyvezetője elkészítette a pénzkezelésre vonatkozó helyi szabályzatot. A szabályzat teljes körűen tartalmazza a pénzkezelésre vonatkozó előírásokat. Időszerű volt a pénzkezelés szabályozása, mert az új szervezeti formában történő működés új feladatokat jelent. A szabályzat szakmai felülvizsgálata megtörtént, így annak az elfogadását javasoljuk.

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete a Hévízi Turisztikai Nonprofit Kft. alábbi napirendeket tárgyaló 2020. szeptemberi taggyűlésére mandátumot biztosít a polgármester részére.

2. A Képviselő-testület jóváhagyja, hogy a polgármester igennel szavazzon az alábbi napirendi pontok megtárgyalására.

1. Napirendi pont: A Hévízi Turisztikai Nonprofit Kft 2020. első félévi mérleg, és eredmény-kimutatása könyvvizsgálói jelentéssel
2. Napirendi pont: A társaság saját tagjaival kötött szerződéseinek jóváhagyása
3. Napirendi pont: A Hévízi Turisztikai Nonprofit Kft. Pénzkezelési Szabályzatának elfogadása

3. Az 1. napirendi ponthoz:

Hévíz Város Önkormányzat Képviselő-testülete a Hévízi Turisztikai Nonprofit Kft-nek a társaság 2020. első félévi gazdálkodásáról szóló beszámolóját elfogadja, 2020. június 30-i fordulónapnak megfelelően az eszközök és források értékét egyező végösszegét 66.293 ezer forint összegben, valamint az eredményt 3.756 ezer forint pozitív eredménnyel jóváhagyja,

a polgármester igennel szavaz a Hévízi Turisztikai Nonprofit Kft 2020. első félévi mérleg, és eredmény-kimutatása könyvvizsgálói jelentésre

4. A 2. napirendi ponthoz: a polgármester igennel szavaz a társaság saját tagjaival kötött szerződéseinek jóváhagyására.

5. A 3. napirendi ponthoz: a polgármester igennel szavaz a Hévízi Turisztikai Nonprofit Kft Pénzkezelési Szabályzatának elfogadására.

6. A Képviselő-testület megismerte a 2020. első félévi marketing beszámolót, köszönetét fejezi az elvégzett munkáért, és amennyiben e téma is taggyűlés elé kerül, polgármester szavazzon igennel annak elfogadására.

Felelős: Papp Gábor polgármester

Határidő: azonnal

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
|  |  |  |  |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | Hévízi Turisztikai Nonprofit Kft ügyvezetője |  |  |
| Bediné Makra Anikó | felügyelő bizottság elnöke |  |  |
| Vecsera Jánosné | könyvvizsgáló |  |  |